Шест години след промяната в закона за устройство на черноморското крайбрежие,
която забрани къмпингуването на произволни места,
все още няма наредба, която да определя къде може да се разполагат палатки и каравани.
Ще има ли скоро решение на този проблем? Репортаж на колегите от Варна.
Проблемът ескалира през летния сезон, когато много къмпингари тръгват на море.
Често те разполагат палатките и караваните си върху дюни или други защитени територии.
Те повечето нямат и тоалетни, използват се като най-безобразни методи за санитарни възли.
Основно се ползва гората, генерира се огромно количество боклук.
Почистването на оставените от къмпингарите отпадъци струва скъпо на малките черноморски общини.
Често къмпингарите, които се разполагат в забранени територии,
свалят регистрационните табели на автомобилите си, за да не бъдат санкционирани.
Когато си в каравана на плажа, никой не знае какъв е, защо е, откъде е.
И трябва да се вземат законодателни мерки.
Или държавата от своите терени да отпусне такива за кемпери и каравани, да се регламентира ни като такива.
Или да се обозначат места, на които това може да се случва.
От Българската асоциация за къмпинговане и каравани казват, че наредбата в сегашния вид е недомислена
и допълват, че къмпинг-туризмът изобщо не съществува като понятие в българското законодателство.
Не може да се прави регламент частично за някаква част от страната, пък било и Черноморското крайбрежие,
без да има определена стратегия за развитие на този вид туризъм въобще за цялата страна.
От Министерството на туризма заявиха, че по наредбата, която да регламентира местата за разполагане на палатки,
кемпери и каравани, извън морските плажове и пясъчните дюни, работят експерти от четири министерства.
Очаква се да бъде готова до началото на май.